DELTA เปิดบ.ย่อยอินเดีย-เวียดนาม ลุยผลิต-ตัวแทนขายสินค้าอิเล็กฯ
DELTA เปิดบ.ย่อยอินเดีย-เวียดนาม ลุยผลิต-ตัวแทนขายสินค้าอิเล็กฯ
DELTA เปิดบ.ย่อยอินเดีย-เวียดนาม ลุยผลิต-ตัวแทนขายสินค้าอิเล็กฯ
1 เม.ย. 2563

บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ระบุว่า ที่ประชุมคณะกรรมการบริษัทเมื่อวานนี้ (31 มี.ค.) อนุมัติจัดตั้งบริษัทย่อยใหม่ในอินเดีย ภายในไตรมาส 2 หรือ 3 ปีนี้ เพื่อดำเนินการผลิต ผลิตภัณฑ์อิเล็กทรอนิกส์ ทุนจดทะเบียน 666 ล้านรูปีอินเดีย หรือ 9 ล้านดอลลาร์สหรัฐ หรือประมาณ 295 ล้านบาท โดยบริษัทถือหุ้น 99.99% ซึ่งการตั้งบริษัทย่อยครั้งนี้เพื่อสนับสนุนการขยายธุรกิจ
นอกจากนี้จะจัดตั้งบริษัทย่อยใหม่ในเวียดนาม ภายในไตรมาส 2 หรือ 3 ปีนี้ เพื่อดำเนินธุรกิจตัวแทนจำหน่ายสินค้าและโซลูชั่นผลิตภัณฑ์อิเล็กทรอนิกส์ ทุนจดทะเบียน 500,000 ดอลลาร์สหรัฐ หรือประมาณ 16.5 ล้านบาท โดยบริษัทถือหุ้น 100% ซึ่งการตั้งบริษัทย่อยครั้งนี้เพื่อสนับสนุนการทำธุรกิจภายในประเทศ
ขณะเดียวกันที่ประชุมคณะกรรมการบริษัท มีมติให้ปิดบริษัท Delta Greentech (Natherlands) Cooperatie U.A. ซึ่งเป็นบริษัทย่อยในเนเธอร์แลนด์ เพื่อเป็นการปรับปรุงโครงสร้างการลงทุนและช่วยลดค่าใช้จ่ายในการบริหารจัดการของบริษัท ซึ่งการปิดกิจการดังกล่าวไม่ส่งผลกระทบต่อการดำเนินงานของบริษัทแต่ประการใด โดยคาดว่าจะใช้เวลาดำเนินการประมาณ 5-6 เดือน
 